TEAM INDIA
కివీస్‌తో వన్డేలకు భారత్‌ జట్టు
న్యూజిలాండ్‌తో మూడు వన్డేల సిరీస్‌లో తలపడే భారత్‌ జట్టుని సెలెక్టర్లు శని వారం ప్రకటించారు. ఇటీవల ఆస్ట్రేలియాతో ముగిసిన వన్డే సిరీస్‌లో విఫలమైన ఫాస్ట్‌బౌలర్లు ఉమేశ్‌ యాదవ్‌, మహ్మద్‌ షమీలపై వేటుపడగా, యువ బౌలర్‌ శార్థూల్‌ ఠాకూర్‌కు అవకాశం కల్పించారు.గాయం నుంచి కోలు కోని శ్రీలంకతో సిరీస్‌లో పునరాగమనం చేసిన కెఎల్‌ రాహుల్‌ ఫామ్‌ అందుకోలేకపోవడంతో అతడిని జట్టు నుంచి తప్పించి దినేశ్‌ కార్తీక్‌కి సెలెక్టర్లు మరోసారి వన్డే ల్లో ఛాన్సిచ్చారు. ఆస్ట్రేలియాతో వన్డే సిరీస్‌ నుంచి తన భార్యకి అనారోగ్యంగా ఉండటంతో ప్రత్యేక అభ్యర్థనతో తప్పుకున్న శిఖర్‌ధావన్‌ జట్టులో తన స్థానాన్ని నిల బెట్టుకోలే గలిగాడు. అయితే, సీనియర్‌ క్రికెటర్లు యువ రాజ్‌ సింగ్‌, సురేశ్‌ రైనా, అశ్విన్‌, జడేజాలతో పాటు యువక్రికెటర్‌ రిషబ్‌ పంత్‌కి కూడా మరోసారి సెలెక్టర్లు మొండిచేయి చూపారు.
తొలి వన్డే వాంఖడే వేదికగా అక్టోబర్‌ 22న జరగనుంది. భారత్‌ జట్టు : విరాట్‌ కోహ్లీ (కెప్టెన్‌), రోహిత్‌ శర్మ, శిఖర్‌ ధావన్‌, అజింక్యా రహానె, మనీశ్‌ ఫాండే, కేదార్‌ జాదవ్‌, దినేశ్‌ కార్తీక్‌, మహేంద్ర సింగ్‌ ధోని, హార్థిక్‌ పాండ్యా, అక్షర్‌ పటేల్‌, కుల్దీప్‌ యాదవ్‌, యుజ్వేందర్‌ చాహల్‌, జస్‌ప్రీత్‌ బుమ్రా, భువనేశ్వర్‌ కుమార్‌, శార్థూల్‌ ఠాకూర్‌. భారత్‌లో అడుగిడిన న్యూజిలాండ్‌: భారత్‌తో సుదీర్ఘ సిరీస్‌ అనంతరం ఆస్ట్రేలియా స్వదేశానికి పయనమవ గానే న్యూజిలాండ్‌ జట్టు ఇక్కడ వాలిపోయింది.
న్యూజిలాండ్‌ భారత్‌తో అక్టోబర్‌ 22 నుంచి మూడు వన్డేలు, మూడు టీ20ల సిరీస్‌ ఆడనుంది. దీనికంటే ముందు అంటే, అక్టోబర్‌ 17 నుంచే భారత్‌ బోర్డ్‌ ప్రెసి డెంట్స్‌ ఎలెవన్‌ జట్టుతో రెండు ప్రాక్టీస్‌ మ్యాచ్‌లను కూడా కివీస్‌ ఆడాల్సి ఉంది. 9 మందితో కూడిన న్యూజిలాండ్‌ జట్టు భారత్‌కు వచ్చిన విషయాన్ని ఆదేశ వెటరన్‌ ఆటగాడు రాస్‌ టేలర్‌ ట్విట్టర్‌ ద్వారా తెలియ జేశారు. మళ్లీ భారత్‌కు వచ్చాం. ట్రిడెంట్‌ హోటల్‌లో దిగాం అని ట్వీట్‌ చేశాడు. ప్రస్తుతం 9 మందితో భారత్‌కు న్యూజిలాండ్‌ రాగా, మిగతా ఆరుగురి సభ్యుల్ని భారత్‌ ఏ జట్టుతో ఇక్కడే పర్యటనలో ఉన్న న్యూజిలాండ్‌ ఏ జట్టు నుంచి ఎంపిక చేయనున్నారు.
అక్టోబర్‌ 22న జరిగే తొలి వన్డేకి ముంబైలో వాంఖడే స్టేడియం ఆతిథ్యమిస్తుండగా, మూడు టీ20ల్లో చివరి దానిని తిరువనంతపురం ఆతిథ్యమిస్తోంది. భారత్‌లో న్యూజిలాండ్‌ పర్యటన ఇలా: వార్మప్‌ మ్యాచ్‌లు : అక్టోబర్‌ 17న మొదటి వార్మప్‌ మ్యాచ్‌, అక్టోబర్‌ 19న రెండో వార్మప్‌మ్యాచ్‌ ముంబై వేదికగా జరగనున్నాయి. వన్డేలు : అక్టోబర్‌ 22న మొదటి వన్డే ముంబైలో, అక్టో బర్‌ 25న రెండో వన్డే పూణెలో, అక్టోబర్‌ 29న మూడో వన్డే కాన్పూర్‌లో జరగనున్నాయి. టీ20లు: నవంబర్‌ 1న తొలి టీ20 ఢిల్లీలో, నవంబర్‌ 4న రెండో టీ20 రాజకోట్‌లో, నవంబర్‌ 7న మూడో టీ20 తిరువనంతపురంలో జరగనున్నాయి.
యో-యో టెస్టులో యువరాజ్‌ మళ్లీ ఫెయిల్‌?: భారత్‌ జట్టులోకి పునరాగమనం కోసం తీవ్రంగా ప్రయత్ని స్తున్న సీనియర్‌ ఆల్‌రౌండర్‌ యువరాజ్‌ సింగ్‌కి మళ్లీ నిరాశే ఎదురైంది. న్యూజిలాండ్‌తో మూడు వన్డేల సిరీస్‌ కోసం శనివారం ప్రకటించిన భారత జట్టులో యువీకి స్థానం లభించలేదు. జూన్‌లో ముగిసిన ఛాం పియన్స్‌ ట్రోఫీ అనంతరం వెస్టిండీస్‌ పర్యటనలోనూ వరుసగా విఫలమైన ఈ సీనియర్‌ క్రికెటర్‌ ఇంకా పూర్తిస్థాయిలో ఫిట్‌నెస్‌ సాధించలేకపోవడమే దీనికి కారణంగా తెలుస్తోంది.
న్యూజిలాండ్‌తో సిరీస్‌ కోసం జట్టుని ఎంపిక చేసే ముందు భారత సెలెక్టర్లు యువ రాజ్‌కి అవకాశం ఇచ్చే ఉద్ధేశ్యంతో యో-యో ఫిట్‌నెస్‌ నిర్వహించినట్లు తెలుస్తోంది. ఇప్పటికే రెండుసార్లు ఈ టెస్టులో విఫలమైన యువరాజ్‌ తాజాగా మరోసారి ఫెయిల్‌ అయ్యాడట. టెస్టులో పాసవ్వాలంటే కనీసం 16.1 పాయింట్లు రావాల్సి ఉండగా ఈ హిట్టర్‌ కొద్ది తేడాతో విఫలమైనట్లు వార్తలు వస్తున్నాయి. ఈ కారణంతోనే సెలెక్టర్లు న్యూజిలాండ్‌తో సిరీస్‌కి యువీని ఎంపిక చేయలేదని తెలుస్తోంది.